
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru respingerea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a deşeurilor neferoase reciclabile.



Acest proiect de lege a fost transmis comisiei spre reexaminare în procedură de urgenţă.


PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru respingerea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a 

deşeurilor neferoase reciclabile



Cu adresa nr.169 din 13 septembrie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectului de Lege pentru respingerea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a deşeurilor neferoase reciclabile.



Proiectul de lege a fost adoptat de Senat în şedinţa din 4 septembrie 2001 şi restituit spre dezbatere Camerei Deputaţilor în conformitate cu prevederile art.75 din Constituţia României.


Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au reexaminat în procedură de urgenţă proiectul de lege,  în şedinţa din data de 13.09.2001.

 Luând în considerare punctul de vedere favorabil al Guvernului pentru respingerea ordonanţei de urgenţă precum şi faptul că prevederile ordonanţei de urgenţă menţionate au fost preluate în proiectul de Lege pentru aprobarea Ordonanţei de urgenţă a Guvernului nr.16/2001 privind gestionarea deşeurilor industriale reciclabile, membrii comisiei au analizat şi avizat favorabil proiectul de Lege pentru respingerea Ordonanţei de urgenţă a Guvernului nr.11/2001 privind unele măsuri pentru achiziţionarea metalelor neferoase, aliajelor acestora şi a deşeurilor neferoase reciclabile, în forma adoptată de Senat. 


Prin obiectul său de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Mariana Dragu

